**รายงานการประชุมสภาเทศบาลตำบลครบุรีใต้**

**สมัยสามัญ สมัยที่ 3 ครั้งที่ 2 ประจำปี พ.ศ. 2563**

**วันที่ 28 สิงหาคม 2563 เวลา 09.00 น.**

**ณ ห้องประชุมสภาเทศบาลตำบลครบุรีใต้**

\*\*\*\*\*\*\*\*\*\*\*\*\*\*\*\*\*\*

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายสุชล รวมครบุรี | ประธานสภาเทศบาล | สุชล รวมครบุรี |  |
| 2 | นายเสน่ห์ พิมพ์ทองครบุรี | รองประธานสภาเทศบาล | เสน่ห์ พิมพ์ทองครบุรี |  |
| 3 | น.ส.เกษร ไทยสำโรง | สมาชิกสภาเทศบาลเขต 1 | เกษร ไทยสำโรง |  |
| 4 | นายชิต ซึมครบุรี | สมาชิกสภาเทศบาลเขต 1 | ชิต ซึมครบุรี |  |
| 5 | นายวิสุทธิ์ ลาครบุรี | สมาชิกสภาเทศบาล เขต 1 | วิสุทธิ์ ลาครบุรี |  |
| 6 | นายสมัย เพลครบุรี | สมาชิกสภาเทศบาล เขต 1 | สมัย เพลครบุรี |  |
| 7 | นายวินัย จันสำโรง | สมาชิกสภาเทศบาล เขต 2 | วินัย จันสำโรง |  |
| 8 | นายสมบัติ เจตนาดี | สมาชิกสภาเทศบาลเขต 2 | สมบัติ เจตนาดี |  |
| 9 | นางโสภา จีนสำโรง | สมาชิกสภาเทศบาล เขต 2 | โสภา จีนสำโรง |  |
| 10 | นายสำราญ ปีบกระโทก | สมาชิกสภาเทศบาลเขต 2 | สำราญ ปีบกระโทก |  |
| 11 | นายธีระพงษ์ ครั่งกระโทก | สมาชิกสภาเทศบาลเขต 2 | ธีระพงษ์ ครั่งกระโทก |  |
| 12 | นายอาคม ทองวงษา | เลขานุการสภาเทศบาล | อาคม ทองวงษา |  |

**ผู้­ลาประชุม** ไม่มี

**ผู้ขาดประชุม** ไม่มี

**ผู้เข้าร่วมประชุม**

|  |  |  |  |  |  |  |
| --- | --- | --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | | | **ลายมือชื่อ** | **หมายเหตุ** |
| 1 | นายสมชาติ เดชดอน | นายกเทศมนตรี | | | สมชาติ เดชดอน |  |
| 2 | นายสนอง กาศกระโทก | รองนายกเทศมนตรี | | | สนอง กาศกระโทก |  |
| 3 | นายนพดล ห่ามกระโทก | รองนายกเทศมนตรี | | | นพดล ห่ามกระโทก |  |
| 4 | นายเรวัติ นิธิพงศ์ไพบูลย์ | เลขานุการนายกฯ | | | เรวัติ นิธิพงศ์ไพบูลย์ |  |
| 5 | นายบุญมี คนโทฉิมพาลี | ที่ปรึกษานายกฯ | | | บุญมี คนโทฉิมพาลี |  |
| 6 | นายชู คงรักษาเกียรติ | ปลัดเทศบาล | | | ชู คงรักษาเกียรติ |  |
|  |  |  | | |  |  |
| **ลำดับที่** | **ชื่อ – สกุล** | | **ตำแหน่ง** | **ลายมือชื่อ** | | **หมายเหตุ** |
| 7 | นางอโนทัย ชอบสว่าง | | รองปลัดเทศบาล | อโนทัย ชอบสว่าง | |  |
| 8 | นายทศพล ห่ามกระโทก | | หัวหน้าสำนักปลัด | ทศพล ห่ามกระโทก | |  |
| 9 | นางวรุณยุพา อนุชาติตระกูล | | ผอ.กองคลัง | วรุณยุพา อนุชาติตระกูล | |  |
| 10 | นางฐิชารัตน์ ดำกฤษฎา | | ผอ.กองช่าง | ฐิชารัตน์ ดำกฤษฎา | |  |
| 11 | นางสาวเบญจวรรณ พฤกษา | | ผอ.กองการศึกษา | เบญจรรรณ พฤกษา | |  |
| 12 | นายประเสริฐ ว่องไวเจริญสุข | | ผอ.กองสวัสดิการสังคม | ประเสริฐ ว่องไวเจริญสุข | |  |
| 13 | นายเจษฎาภรณ์ แดมโนนโพธิ์ | | นายช่างโยธา | เจษฎาภรณ์ แดมโนนโพธิ์ | |  |
| 14 | นางสาวสุชีรา กร่อยกระโทก | | นักวิเคราะห์ฯ | สุชีรา กร่อยกระโทก | |  |
| 15 | นางบุญญารัตน์ เครือวัลย์ | | ผช.นักวิเคราะห์ฯ | บุญญารัตน์ เครือวัลย์ | |  |

**เริ่มประชุมเวลา 09.00 น.**

เรียนท่านประธานสภาเทศบาล สมาชิกสภาเทศบาล คณะผู้บริหารและผู้เข้าร่วมประชุมทุกท่าน ผมนายอาคม ทองวงษา เลขานุการสภาเทศบาล ได้ตรวจสอบรายชื่อสมาชิกสภาผู้มาประชุมที่ได้ลงชื่อไว้ มีสมาชิกมาประชุม จำนวน 12 ท่าน เชิญสมาชิกสภาทุกท่านเข้าห้องประชุมและนั่งประจำที่ตามที่จัดไว้ให้ เมื่อที่ประชุมพร้อมแล้ว ขอเชิญท่านประธานสภาเทศบาล จุดธูปเทียนบูชาพระรัตนตรัยสวดมนต์ไหว้พระพร้อมกัน และเปิดการประชุมเพื่อดำเนินการตามระเบียบวาระที่กำหนดไว้ต่อไป ขอเรียนเชิญครับ

(นายอาคม ทองวงษา)

เลขานุการสภาเทศบาล

เรียนท่านนายกเทศมนตรี คณะผู้บริหาร ปลัดเทศบาล หัวหน้าส่วนราชการ และสมาชิกสภาเทศบาลทุกท่าน วันนี้เป็นการประชุมสภาเทศบาล สมัยสามัญ สมัยที่ 3 ครั้งที่ 2 ประจำปี พ.ศ. 2563 มีสมาชิกสภามาประชุม จำนวน 12 ท่าน ครบองค์ประชุม จึงขอเปิดการประชุมตามระเบียบวาระที่กำหนดไว้ดังนี้

(นายสุชล รวมครบุรี)

ประธานสภาเทศบาล

(นายสุชล รวมครบุรี)

ประธานสภาเทศบาล

**ระเบียบวาระที่ 1 เรื่องที่ประธานจะแจ้งให้ที่ประชุมทราบ**

1.1 เรื่อง รายงานการประชุมคณะกรรมการแปรญัตติ

(นายสุชล รวมครบุรี)

ประธานสภาเทศบาล

ครับจากการประชุมสภาครั้งที่แล้ว สมาชิกสภาได้คัดเลือกคณะกรรมการแปรญัตติ จำนวน 5 คน และได้มีการกำหนดระยะเวลาเสนอคำแปรญัตติต่อคณะกรรมการแปรญัตติ คือวันที่ 17-19 สิงหาคม 2563 เวลา 08.30 น. ถึงเวลา 16.30 น. นั้น ปรากฏว่าไม่มีสมาชิกสภาท้องถิ่นหรือผู้บริหารท้องถิ่น ยื่นเสนอขอแปรญัตติต่อคณะกรรมการแปรญัตติแต่อย่างใด ซึ่งคณะกรรมการแปรญัตติก็ได้ประชุมพิจารณา พร้อมกับจัดทำบันทึกรายงานย่อยื่นต่อประธานสภา และเลขานุการสภาก็ได้ส่งสำเนารายงานการประชุมดังกล่าว ให้สมาชิกสภาพร้อมหนังสือเชิญประชุม เพื่อให้สมาชิกสภา ได้มีโอกาสตรวจดูได้ก่อนเวลาประชุมไม่น้อยกว่ายี่สิบสี่ชั่วโมงเป็นที่เรียบร้อยแล้ว ซึ่งจะได้ร่วมกันพิจารณาในระเบียบวาระที่ 3.1 ต่อไป

ที่ประชุม รับทราบ

**ระเบียบวาระที่ 2 เรื่อง รับรองรายงานการประชุมครั้งที่ผ่านมา**

2.1 เรื่อง รับรองรายงานการประชุม**สมัยสามัญ สมัยที่ 3 ครั้งที่ 1 ประจำปี พ.ศ. 2563 เมื่อวันที่ 14 สิงหาคม 2563**

(นายสุชล รวมครบุรี)

ประธานสภาเทศบาล

ตามที่ท่านเลขานุการสภาเทศบาล ได้จัดทำสำเนารายงานการประชุมสภา สมัยสามัญ สมัยที่ 3 ครั้งที่ 1 ประจำปี พ.ศ. 2563 และได้จัดส่งให้สมาชิกสภาทุกท่านได้ตรวจสอบรายงานการประชุมดังกล่าวล่วงหน้าแล้ว ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 และแก้ไขเพิ่มเติมถึง (ฉบับที่ 2) พ.ศ. 2554 ข้อ 33 วรรคสอง การแก้ไขถ้อยคำในรายงานการประชุม ให้กระทำโดยมติของที่ประชุมสภาท้องถิ่น

สมาชิกท่านใดจะแก้ไขถ้อยคำใด ก็เสนอต่อสภาเพื่อขอมติสภาเทศบาล เป็นผู้แก้ไขถ้อยคำ ขอให้สมาชิกทุกท่านได้ตรวจสอบรายงานการประชุมร่วมกันอีกครั้งหนึ่ง หากมีข้อความใดที่ยังไม่สมบูรณ์หรือจะแก้ไขเพิ่มเติม ก็ขอเชิญนำเสนอต่อที่ประชุมสภาเทศบาล เพื่อขอมติแก้ไขถ้อยคำต่อไป

เมื่อสมาชิกสภาทุกท่าน ได้ตรวจสอบรายงานการประชุมโดยละเอียดและเป็นเวลาพอสมควรแล้ว ปรากฏว่าไม่มีสมาชิกสภาท่านใด ขอแก้ไขถ้อยคำหรือเพิ่มเติมรายงานการประชุม ผมจะขอมติที่ประชุมเพื่อรับรองรายงานการประชุมว่า เห็นควรรับรองรายงานการประชุมสภา สมัยสามัญ สมัยที่ 3 ครั้งที่ 1 ประจำปี พ.ศ. 2563 เมื่อวันที่ 14 สิงหาคม 2563 หรือไม่ ให้ลงมติเป็น 2 กรณี คือ “รับรอง” หรือ “ไม่รับรอง” โดยเปิดเผยด้วยวิธีการยกมือพ้นศีรษะ โปรดยกมือขึ้นครับ

มติที่ประชุม มีมติรับรองรายงานการประชุมสภา สมัยสามัญ สมัยที่ 3 ครั้งที่ 1 ประจำปี พ.ศ. 2563 เมื่อวันที่ 14 สิงหาคม 2563 ดังนี้

จำนวนสมาชิกสภา ทั้งหมด 12 คน มีสมาชิกสภา อยู่ในห้องประชุม 12 คน

รับรอง 12 เสียง ไม่รับรอง 0 เสียง

งดออกเสียง 0 เสียง

**ระเบียบวาระที่ 3 เรื่องญัตติร่างเทศบัญญัติที่ค้างพิจารณา**

**3.1 เรื่อง การพิจารณาร่างเทศบัญญัติงบประมาณรายจ่ายประจำปีงบประมาณ พ.ศ. 2564 (วาระที่สอง ขั้นแปรญัตติ)**

(นายสุชล รวมครบุรี)

ประธานสภาเทศบาล

สำหรับญัตติร่างเทศบัญญัติที่ค้างพิจารณา เรื่อง การพิจารณาร่างเทศบัญญัติงบประมาณรายจ่ายประจำปีงบประมาณ พ.ศ. 2564 (วาระที่สอง ขั้นแปรญัตติ) ซึ่งในการประชุมสภาครั้งที่แล้วได้พิจารณาในวาระที่หนึ่งขั้นรับหลักการ และสภาเทศบาลมีมติรับหลักการแห่งร่างเทศบัญญัติงบประมาณรายจ่ายประจำปีงบประมาณ พ.ศ. 2564 ไปแล้วนั้น สำหรับการประชุมสภาในวันนี้จะเป็นการพิจารณาในวาระที่สองขั้นแปรญัตติ ขอเชิญท่านเลขานุการสภาเทศบาลชี้แจงถึงระเบียบข้อกฎหมายที่เกี่ยวข้องครับ

เรียนท่านประธานสภา คณะผู้บริหาร สมาชิกสภา และหัวหน้าส่วนราชการทุกท่าน ผมนายอาคม ทองวงษา เลขานุการสภาเทศบาล ขอชี้แจงถึงระเบียบข้อกฎหมายที่เกี่ยวข้อง ดังนี้

(นายอาคม ทองวงษา)

เลขานุการสภาเทศบาล

ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. 2547 และแก้ไขเพิ่มเติมถึง (ฉบับที่ 2) พ.ศ. 2554 หมวด 3 ญัตติ

ข้อ 51 ในการพิจารณาร่างข้อบัญญัติวาระที่สอง ให้ปรึกษาเรียงตามลำดับข้อเฉพาะที่มีการแปรญัตติหรือที่คณะกรรมการแปรญัตติแก้ไขเท่านั้น เว้นแต่ที่ประชุมสภาท้องถิ่นจะได้ลงมติเป็นอย่างอื่น

เมื่อสมาชิกสภาได้ทราบถึงระเบียบที่เกี่ยวข้องแล้ว ต่อไปจะเป็นการพิจารณาในวาระที่สอง ขั้นแปรญัตติ ขอเชิญท่านประธานกรรมการแปรญัตติ เสนอรายงานและบันทึกความเห็นต่อสภาเทศบาลเชิญครับ

(นายสุชล รวมครบุรี)

ประธานสภาเทศบาล

เรียนท่านประธานสภา คณะผู้บริหาร หัวหน้าส่วนราชการ และสมาชิกสภาทุกท่าน ผมนายวิสุทธิ์ ลาครบุรี สมาชิกสภาเทศบาล เขต 2 ได้รับการคัดเลือกให้เป็นประธานกรรมการแปรญัตติร่างเทศบัญญัติงบประมาณรายจ่ายประจำปีงบประมาณ พ.ศ. 2564 ขอเสนอรายงานการประชุมคณะกรรมการแปรญัตติ ดังนี้ครับ

(นายวิสุทธิ์ ลาครบุรี)

ประธานกรรมการแปรญัตติ

ตามที่สภาเทศบาลได้มีมติรับหลักการแห่งร่างเทศบัญญัติงบประมาณรายจ่ายประจำปีงบประมาณ พ.ศ. 2564 เมื่อคราวประชุมสภาครั้งที่ผ่านมา ในวาระที่หนึ่ง ขั้นรับหลักการ และที่ประชุมสภาได้มีมติกำหนดระยะเวลาเสนอคำแปรญัตติต่อประธานกรรมการแปรญัตติ ในวันที่ 17-19 สิงหาคม 2563 ตั้งแต่เวลา 08.30 น. ถึง เวลา 16.30 น. และในช่วงระยะเวลาเสนอคำแปรญัตติดังกล่าว ไม่มีสมาชิกสภาท้องถิ่นหรือผู้บริหารท้องถิ่น มายื่นเสนอคำแปรญัตติร่างเทศบัญญัติงบประมาณรายจ่ายประจำปีงบประมาณ พ.ศ. 2564 แต่อย่างใด ซึ่งคณะกรรมการแปรญัตติได้ประชุมพิจารณา เมื่อวันที่ 21 สิงหาคม 2563 ณ ห้องประชุมสภาเทศบาลตำบลครบุรีใต้ และได้เชิญผู้บริหาร หัวหน้าส่วนราชการที่รับผิดชอบมาร่วมประชุม ซึ่งได้พิจารณาตรวจสอบแล้วเห็นว่าร่างเทศบัญญัติงบประมาณรายจ่ายประจำปีงบประมาณ พ.ศ. 2564 มีความเหมาะสมถูกต้องตามระเบียบและกฎหมายที่กำหนดไว้ทุกประการ ผลการประชุมสรุปได้ดังนี้

1. ไม่มีผู้เสนอขอแปรญัตติ
2. ไม่มีการแก้ไขเพิ่มเติมตอนใดหรือข้อความใด ไม่มีการสงวนความเห็นของกรรมการแปรญัตติ และไม่ได้มีการสงวนคำแปรญัตติ
3. คณะกรรมการแปรญัตติ มีมติให้คงร่างเดิมเป็นเอกฉันท์

จึงเรียนมาเพื่อโปรดทราบและพิจารณาดำเนินการในส่วนที่เกี่ยวข้องต่อไป ขอบคุณครับ

ครับตามที่ท่านประธานกรรมการแปรญัตติ ได้เสนอบันทึกความเห็นของคณะกรรมการแปรญัตติให้ทุกท่านได้ทราบแล้วนั้น ลำดับต่อไปจะเป็นการพิจารณาร่างเทศบัญญัติวาระที่สอง ขั้นแปรญัตติ ตามระเบียบข้อ 51 กำหนดว่า “ในการพิจารณาร่างข้อบัญญัติวาระที่สอง ให้ปรึกษาเรียงตามลำดับข้อเฉพาะที่มีการแปรญัตติหรือที่คณะกรรมการแปรญัตติแก้ไขเท่านั้น เว้นแต่ที่ประชุมสภาท้องถิ่นจะได้ลงมติเป็นอย่างอื่น” แต่เนื่องจากตามรายงานการประชุมและการชี้แจงของประธานกรรมการแปรญัตติ ได้สรุปว่าไม่มีผู้เสนอขอแปรญัตติ ไม่มีการแก้ไขเพิ่มเติมตอนใดหรือข้อความใด ไม่มีการสงวนความเห็นของกรรมการแปรญัตติ และไม่ได้มีการสงวนคำแปรญัตติ และคณะกรรมการแปรญัตติ มีมติให้คงร่างเดิมเป็นเอกฉันท์

(นายสุชล รวมครบุรี)

ประธานสภาเทศบาล

ดังนั้น ผมก็จะขอมติที่ประชุมสภาในการพิจารณาร่างเทศบัญญัติงบประมาณรายจ่ายประจำปีงบประมาณ พ.ศ. 2564 วาระที่สอง สมาชิกสภาเทศบาลท่านใดเห็นควรให้คงร่างเดิมตามที่คณะกรรมการแปรญัตติเสนอ ให้ลงมติโดยเปิดเผยเป็น 2 กรณี คือ “เห็นชอบ” หรือ “ไม่เห็นชอบ” ด้วยวิธีการยกมือพ้นศีรษะ โปรดยกมือขึ้นครับ

มติที่ประชุม มีมติเห็นชอบให้คงร่างเดิม ตามที่คณะกรรมการแปรญัตติเสนอ ดังนี้

จำนวนสมาชิกสภา ทั้งหมด 12 คน มีสมาชิกสภา อยู่ในห้องประชุม 12 คน

เห็นชอบ 12 เสียง ไม่เห็นชอบ 0 เสียง

งดออกเสียง 0 เสียง

**3.2 เรื่อง การพิจารณาร่างเทศบัญญัติงบประมาณรายจ่ายประจำปีงบประมาณ พ.ศ. 2564 (วาระที่สาม ขั้นลงมติ)**

(นายสุชล รวมครบุรี)

ประธานสภาเทศบาล

เมื่อสมาชิกสภามีมติเห็นชอบให้คงร่างเดิมตามร่างเทศบัญญัติงบประมาณรายจ่ายประจำปีงบประมาณ พ.ศ. 2564 ในวาระที่สองแล้ว ต่อไปจะเป็นการพิจารณาร่างเทศบัญญัติในวาระที่สาม ขั้นลงมติตราให้เป็นเทศบัญญัติงบประมาณรายจ่ายประจำปี เชิญท่านเลขานุการสภาเทศบาลชี้แจงระเบียบข้อกฎหมายที่เกี่ยวข้องครับ

เรียนท่านประธานสภา คณะผู้บริหาร สมาชิกสภา และหัวหน้าส่วนราชการทุกท่าน ผมนายอาคม ทองวงษา เลขานุการสภาเทศบาล ขอชี้แจงถึงระเบียบข้อกฎหมายที่เกี่ยวข้อง ดังนี้

(นายอาคม ทองวงษา)

เลขานุการสภาเทศบาล

ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. 2547 และแก้ไขเพิ่มเติมถึง (ฉบับที่ 2) พ.ศ. 2554 หมวด 3 ญัตติ

ข้อ 52 การพิจารณาร่างข้อบัญญัติในวาระที่สาม ไม่มีการอภิปราย เว้นแต่ที่ประชุมสภาท้องถิ่นจะได้ลงมติให้มีการอภิปราย ถ้ามีเหตุอันสมควร

ในการพิจารณาวาระนี้ ให้ที่ประชุมสภาท้องถิ่นลงมติว่าจะให้ตราเป็นข้อบัญญัติหรือไม่

ครับสำหรับวาระที่สาม ขั้นลงมติ ตามระเบียบข้อ 52 ซึ่งการพิจารณาร่างเทศบัญญัติในวาระที่สาม จะไม่มีการอภิปราย เว้นแต่ที่ประชุมสภาท้องถิ่นจะได้ลงมติให้มีการอภิปราย ถ้ามีเหตุอันสมควร ในการพิจารณาในวาระนี้ ให้ที่ประชุมสภาท้องถิ่น ลงมติว่าจะให้ตราเป็นเทศบัญญัติหรือไม่ ดังนั้น ผมจะขอมติที่ประชุมสภาว่าเห็นสมควรลงมติตราให้เป็นเทศบัญญัติงบประมาณรายจ่ายประจำปีงบประมาณ พ.ศ. 2564 หรือไม่ ให้ลงมติโดยเปิดเผยเป็น 2 กรณี คือ “เห็นชอบ” หรือ “ไม่เห็นชอบ” ด้วยวิธีการยกมือพ้นศีรษะ โปรดยกมือขึ้นครับ

(นายสุชล รวมครบุรี)

ประธานสภาเทศบาล

มติที่ประชุม มีมติเห็นชอบให้ตราเป็นเทศบัญญัติงบประมาณรายจ่ายประจำปีงบประมาณ พ.ศ. 2564 ดังนี้ จำนวนสมาชิกสภา ทั้งหมด 12 คน มีสมาชิกสภาอยู่ในห้องประชุม 12 คน

เห็นชอบ 12 เสียง ไม่เห็นชอบ 0 เสียง

งดออกเสียง 0 เสียง

เมื่อสมาชิกสภามีมติเห็นชอบให้ตราเป็นเทศบัญญัติงบประมาณรายจ่ายประจำปีงบประมาณ พ.ศ. 2564 แล้ว ผมก็จะได้ส่งร่างเทศบัญญัติงบประมาณรายจ่ายประจำปีฉบับนี้ไปยังผู้กำกับดูแลพิจารณาลงนามให้ความเห็นชอบ และส่งกลับมายังนายกเทศมนตรีเพื่อลงนามประกาศให้ใช้บังคับเป็นเทศบัญญัติงบประมาณรายจ่ายประจำปี ตามความในมาตรา 62 แห่งพระราชบัญญัติเทศบาล พ.ศ. 2496 และแก้ไขเพิ่มเติมถึง (ฉบับที่ 14) พ.ศ. 2562 ต่อไป

(นายสุชล รวมครบุรี)

ประธานสภาเทศบาล

**ระเบียบวาระที่ 4 เรื่องที่เสนอใหม่**

**4.1 เรื่อง พิจารณาขออนุมัติใช้จ่ายเงินสะสม**

(นายสุชล รวมครบุรี)

ประธานสภาเทศบาล

สำหรับเรื่อง พิจารณาขออนุมัติใช้จ่ายเงินสะสม ขอเชิญท่านนายกเทศมนตรี ชี้แจงรายละเอียดครับ

เรียนท่านประธานสภา คณะผู้บริหาร หัวหน้าส่วนราชการ และสมาชิกสภาเทศบาล ทุกท่าน สำหรับเรื่อง พิจารณาขออนุมัติใช้จ่ายเงินสะสม ประจำปีงบประมาณ พ.ศ. 2563 อาศัยอำนาจตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2547 แก้ไขเพิ่มเติมจนถึง (ฉบับที่ 4) พ.ศ. 2561 ข้อ 89 องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่น

(นายสมชาติ เดชดอน)

นายกเทศมนตรี

เนื่องจากพื้นที่ในตำบลครบุรีใต้ ได้ประสบปัญหาด้านโครงสร้างพื้นฐาน ถนนสายหลัก สายรอง และถนนเชื่อมต่อระหว่างตำบลสายต่าง ๆ เกิดการชำรุด เสียหาย ขรุขระ เป็นหลุมเป็นบ่อ ประชาชนได้รับความเดือดร้อนการคมนาคมเป็นไปด้วยความยากลำบาก จึงมีความจำเป็นต้องดำเนินการแก้ไขปัญหาความเดือดร้อนให้แก่ประชาชนเป็นการเร่งด่วน ทางคณะผู้บริหารจึงเสนอขอให้สภาเทศบาลได้พิจารณาอนุมัติให้ใช้จ่ายเงินสะสม ประจำปีงบประมาณ พ.ศ. 2563 ซึ่งสถานะทางการคลัง ณ วันที่ 28 สิงหาคม 2563 เทศบาลตำบลครบุรีใต้ มีเงินสะสมที่สามารถใช้จ่ายได้จำนวน 16,916,016.30 บาท และขออนุมัติใช้จ่ายเงินสะสมในครั้งนี้ จำนวน 7,235,000 บาท ก็จะมีเงินสะสมคงเหลือจำนวน 9,681,016.30 บาท

สำหรับรายละเอียดของโครงการที่จะใช้จ่ายเงินสะสม ประจำปีงบประมาณ พ.ศ. 2563 มีดังนี้

1. โครงการซ่อมแซมพร้อมปรับปรุงถนนลาดยาง (แบบ Asphaltic Concrete) บ้านหนองหว้า หมู่ที่ 7 จำนวน 2,706,000 บาท

- ผิวจราจร (แบบ Asphaltic Concrete) กว้างเฉลี่ย 6 เมตร ยาว 755 เมตร หรือคิดเป็นพื้นที่งานซ่อมแซมพร้อมปรับปรุงถนนลาดยางไม่น้อยกว่า 4,530 ตารางเมตร

1. โครงการซ่อมแซมพร้อมปรับปรุงถนนลาดยาง (แบบ Asphaltic Concrete) บ้านมาบพิมานพัฒนา หมู่ที่ 9 – บ้านตลิ่งชัน จำนวน 352,000 บาท

- ผิวจราจร (แบบ Asphaltic Concrete) กว้างเฉลี่ย 6 เมตร ยาว 95 เมตร หรือคิดเป็นพื้นที่งานซ่อมแซมพร้อมปรับปรุงถนนลาดยางไม่น้อยกว่า 570 ตารางเมตร

1. โครงการซ่อมแซมพร้อมปรับปรุงถนนลาดยาง (แบบ Asphaltic Concrete) บ้านมาบพิมานพัฒนา หมู่ที่ 9 – บ้านหนองแวง จำนวน 2,280,000 บาท

- ผิวจราจร (แบบ Asphaltic Concrete) กว้างเฉลี่ย 6 เมตร ยาว 690 เมตร หรือคิดเป็นพื้นที่งานซ่อมแซมพร้อมปรับปรุงถนนลาดยางไม่น้อยกว่า 4,140 ตารางเมตร

1. โครงการซ่อมแซมพร้อมปรับปรุงถนนลาดยาง (แบบ Asphaltic Concrete) บ้านมาบพิมานพัฒนา หมู่ที่ 9 จำนวน 1,897,000 บาท

- ผิวจราจร (แบบ Asphaltic Concrete) กว้างเฉลี่ย 5.5 เมตร ยาวรวม 644 เมตร หรือคิดเป็นพื้นที่งานซ่อมแซมพร้อมปรับปรุงถนนลาดยางรวมไม่น้อยกว่า 3,542 ตารางเมตร

รวมทั้งหมด 4 โครงการ ใช้งบประมาณทั้งสิ้น 7,235,000 บาท จึงเสนอมายังสภาเทศบาลเพื่อพิจารณาขออนุมัติใช้จ่ายเงินสะสม ประจำปีงบประมาณ พ.ศ. 2563 ครับ

ตามที่ท่านนายกเทศมนตรีได้เสนอขออนุมัติใช้จ่ายเงินสะสม ประจำปีงบประมาณ พ.ศ. 2563 มีสมาชิกสภาท่านใดจะอภิปรายหรือไม่ เชิญท่านสท.วินัยครับ

(นายสุชล รวมครบุรี)

ประธานสภาเทศบาล

เรียนท่านประธานสภา คณะผู้บริหาร หัวหน้าส่วนราชการ และสมาชิกสภาเทศบาลทุกท่าน ผมนายวินัย จันสำโรง สมาชิกสภาเทศบาล เขต 2 อยากจะนำเรียนท่านประธานสภาผ่านไปยังท่านคณะผู้บริหาร ในเรื่องของการใช้จ่ายเงินสะสม ตามที่ท่านนายกได้ชี้แจงรายละเอียดของโครงการทั้ง 4 โครงการ งบประมาณที่ใช้ในการดำเนินการ จำนวน 7,235,000 บาทนั้น ถือว่าเป็นงบประมาณที่เยอะพอสมควร ผมจะไม่ขออภิปรายในส่วนนี้ แต่ผมก็อยากจะเพิ่มเติมในส่วนของประชาชนในตำบลครบุรีใต้ ที่ยังขาดในเรื่องของการเข้าถึง ซึ่งบางครั้งเราอาจจะมองไม่เห็นถึงความสำคัญ ในเรื่องของการสัญจรไปมาตามที่ท่านที่ปรึกษาบุญมี ได้นำเรียนเกี่ยวกับเรื่องของความสะดวกสบายเป็นบางช่วง เกี่ยวกับเรื่องของการนำหินคลุกหรือดินลูกรัง เข้าไปยังพื้นที่ที่ยังไม่ได้รับการกระจาย หรือการก่อสร้างใด ๆ ซึ่งถ้าจะดูตามความเป็นจริงแล้ว ผมเห็นว่ามีหลายพื้นที่ที่ยังไม่ได้นำเงินเกี่ยวกับเรื่องของโครงการเข้าไป ซึ่งบางหมู่บ้านภายในคุ้มมีบ้านเรือนของประชาชนอาจจะอาศัยอยู่หลังสองหลัง ผมได้เข้าไปดูแล้วที่ผ่านมา 5-6 ปี ยังไม่เคยได้รับความช่วยเหลืออะไรเลย เช่น บ้านป่ามะพร้าว ถนนจากตรงถังประปาไปยังบ้านของนายเอ็น พันวัล เหลืออีกนิดเดียวก็จะถึงแต่ก็ยังไม่ได้รับการช่วยเหลือ อยากจะขอให้ท่านได้จัดสรรงบประมาณนำหินคลุกหรือดินลูกรังไปดำเนินการซ่อมแซมให้การสัญจรไปมาได้สะดวก ก็ขอฝากในเรื่องนี้ด้วยครับ

(นายวินัย จันสำโรง)

สมาชิกสภาเทศบาล เขต 2

ขอบคุณท่านสท.วินัย จันสำโรง สมาชิกสภาเทศบาล เขต 2 ครับ มีสมาชิกสภาท่านใดประสงค์จะอภิปรายเพิ่มเติมอีกหรือไม่เชิญครับ เมื่อไม่มีสมาชิกสภาท่านใดอภิปรายแล้ว ผมขอเชิญท่านนายกได้ชี้แจงเกี่ยวกับเรื่องที่สมาชิกสภา ได้เรียนถามเมื่อสักครู่เชิญท่านนายกครับ

(นายสุชล รวมครบุรี)

ประธานสภาเทศบาล

เรียนท่านประธานสภา คณะผู้บริหาร หัวหน้าส่วนราชการ และสมาชิกสภาเทศบาล ทุกท่าน ตามที่ท่านสมาชิกได้ขอให้บรรเทาความเดือดร้อนของประชาชนที่อยู่ห่างไกลจากชุมชน ผมก็มีโครงการในแผนอยู่แล้ว สมาชิกสภาท่านใดเห็นว่าถนนสายต่าง ๆ ขาดการดูแล มีบ้านเรือนหลังสองหลังที่ท่านสมาชิกได้เสนอ ก็ให้มาเขียนคำร้องที่เทศบาล เพื่อที่จะให้เจ้าหน้าที่ได้ไปสำรวจและดำเนินการแก้ไขปัญหาต่อไป ซอยบ้านไร่ทรายทอง บ้านป่ามะพร้าว หรือหมู่บ้านอื่นภายในตำบลถ้าประชาชนท่านใดได้รับความเดือดร้อน ก็ขอให้มายื่นคำร้องทุกข์ที่เทศบาลได้เลยครับ

(นายสมชาติ เดชดอน)

นายกเทศมนตรี

และอีกเรื่องที่ผมอยากจะนำเรียนแจ้งให้สมาชิกสภาได้พิจารณาอนุมัติ โครงการตามเทศบัญญัติงบประมาณรายจ่ายประจำปีงบประมาณ พ.ศ. 2563 คือโครงการก่อสร้างถนนคอนกรีตเสริมเหล็กบ้านคลองยาง หมู่ที่ 3 ไปบ้านคอกช้าง หมู่ที่ 11 ตามที่ได้เสนออุทยานขออนุญาตดำเนินการก่อสร้างถนนสายดังกล่าว ได้รับคำตอบกลับมาว่าการดำเนินการโครงการดังกล่าวไม่ก่อให้เกิดประโยชน์ใด ๆ กับอุทยาน ผมเห็นว่าควรจะนำหินคลุกบดอัดไปดำเนินการตามผิวเดิม เพื่อบรรเทาความเดือดร้อนของพี่น้องประชาชนครับ

ครับสำหรับโครงการก่อสร้างถนนคอนกรีตเสริมเหล็กบ้านคลองยางไปบ้านคอกช้าง ผมเห็นว่าสภาได้พิจารณาอนุมัติเทศบัญญัติงบประมาณรายจ่ายประจำปีงบประมาณ พ.ศ. 2563 ไปแล้ว ท่านนายกจะแก้ไขเปลี่ยนแปลงอย่างไรก็สามารถดำเนินการได้ครับ

(นายสุชล รวมครบุรี)

ประธานสภาเทศบาล

มีสมาชิกสภาท่านใดประสงค์จะอภิปรายเพิ่มเติมอีกหรือไม่เชิญครับ เมื่อไม่มีสมาชิกสภาท่านใดอภิปรายแล้ว ผมขอฝากให้ผู้ที่รับผิดชอบและผู้เกี่ยวข้องกับการดำเนินการโครงการต่าง ๆ ตามที่ท่านนายกเทศมนตรีได้เสนอมายังสภา ให้ตรวจสอบการดำเนินการให้มีคุณภาพและเกิดประโยชน์สูงสุดต่อประชาชน ดังนั้นก็ขอมติที่ประชุมเห็นควรพิจารณาอนุมัติใช้จ่ายเงินสะสมประจำปีงบประมาณ พ.ศ. 2563 หรือไม่ ให้ลงมติเป็น 2 กรณี คือ “เห็นชอบ” หรือ “ไม่เห็นชอบ” โดยเปิดเผยด้วยวิธีการยกมือพ้นศีรษะ โปรดยกมือขึ้นครับ

มติที่ประชุม มีมติเห็นชอบให้ใช้จ่ายเงินสะสม ประจำปีงบประมาณ พ.ศ. 2563 ดังนี้

จำนวนสมาชิกสภา ทั้งหมด 12 คน มีสมาชิกสภาอยู่ในห้องประชุม 12 คน

เห็นชอบ 12 เสียง ไม่เห็นชอบ 0 เสียง

งดออกเสียง 0 เสียง

**4.2 เรื่อง พิจารณาขออนุมัติโอนงบประมาณรายจ่ายประจำปีงบประมาณ พ.ศ. 2563 หมวดค่าครุภัณฑ์ ที่ดินและสิ่งก่อสร้าง**

(นายสุชล รวมครบุรี)

ประธานสภาเทศบาล

เรื่อง พิจารณาขออนุมัติโอนงบประมาณรายจ่ายประจำปีงบประมาณ พ.ศ. 2563 หมวดค่าครุภัณฑ์ ที่ดินและสิ่งก่อสร้าง ขอเชิญท่านนายกเทศมนตรี ชี้แจงรายละเอียดครับ

เรียนท่านประธานสภา คณะผู้บริหาร หัวหน้าส่วนราชการ และสมาชิกสภาเทศบาล ทุกท่าน สำหรับเรื่อง พิจารณาขออนุมัติโอนงบประมาณรายจ่ายประจำปีงบประมาณ พ.ศ. 2563 หมวดค่าครุภัณฑ์ที่ดินและสิ่งก่อสร้างนั้น ผมขอชี้แจงรายละเอียดดังนี้

(นายสมชาติ เดชดอน)

นายกเทศมนตรี

อาศัยอำนาจตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 และแก้ไขเพิ่มเติมถึง (ฉบับที่ 3) พ.ศ. 2543 หมวด 4 การโอนและการแก้ไขเปลี่ยนแปลงงบประมาณ ข้อ 27 การโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยนไป หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

เนื่องจากตามที่ได้รับการจัดสรรงบประมาณเงินอุดหนุนเฉพาะกิจมาดำเนินการก่อสร้างด้านโครงสร้างพื้นฐาน ซึ่งในการดำเนินการนั้นไม่ได้ตั้งงบประมาณในส่วนของเงินชดเชยสัญญาแบบปรับราคา (ค่า K) โดยให้เป็นไปตามแนวทางปฏิบัติในการกำหนดเงื่อนไขและหลักเกณฑ์สัญญาแบบปรับราคาได้ (ค่า K) ไว้ในสัญญาจ้างก่อสร้าง และขออนุมัติโอนงบประมาณจัดซื้อครุภัณฑ์ต่าง ๆ ที่มีไม่เพียงพอและมีความจำเป็นต้องใช้ประโยชน์ในราชการ ดังนั้นจึงมีความจำเป็นต้องขออนุมัติโอนงบประมาณรายจ่ายประจำปีงบประมาณ พ.ศ. 2563 เพิ่มเพื่อให้เพียงพอต่อค่าใช้จ่าย และตั้งจ่ายเป็นรายการใหม่ โดยโอนลดงบประมาณที่เหลือจ่ายจากโครงการด้านโครงสร้างพื้นฐาน และงบประมาณในส่วนของงบบุคลากร รายละเอียดในการขออนุมัติโอนงบประมาณ ในแต่ละสำนักแต่ละกองดังนี้

**สำนักปลัด**

**แผนงานบริหารงานทั่วไป งานบริหารทั่วไป งบลงทุน หมวดค่าครุภัณฑ์ โอนเพิ่ม 686,700 บาท แยกเป็น**

1. **ครุภัณฑ์ไฟฟ้าและวิทยุ** 
   1. **จัดซื้อระบบขยายเสียงสำหรับการประชุมและการสัมมนา จำนวน 67,000 บาท**

* เพื่อจ่ายเป็นค่าจัดซื้อระบบขยายเสียงสำหรับการประชุมและการสัมมนาพร้อมติดตั้ง จำนวน 1 ชุด ราคาชุดละ 67,000 บาท เพื่อใช้ประโยชน์ในราชการ สำหรับห้องประชุมสภาเทศบาลตำบลครบุรีใต้ ตั้งจ่ายเป็นรายการใหม่ประกอบด้วย

1. **ชุดไมโครโฟนประธาน จำนวน 1 ชุด คุณลักษณะพื้นฐานของครุภัณฑ์ ดังนี้**

* มีไมโครโฟนแบบคออ่อนพร้อมไฟวงแหวนแสดงการทำงาน
* มีลำโพงฟังเสียงการประชุมในตัวพร้อมปุ่มปรับความดังเสียง
* มีสวิตซ์เปิด-ปิดไมโครโฟนขณะพูด และจะตัดลำโพงตนเองเมื่อเปิดไมโครโฟน
* มีแจ๊คเสียบหูฟังแบบเสียง 2 ช่องพร้อมสายสัญญาณ

1. **ชุดไมโครโฟนผู้ร่วมประชุม จำนวน 17 ชุด คุณลักษณะพื้นฐานของครุภัณฑ์ ดังนี้**

* มีไมโครโฟนแบบคออ่อนพร้อมไฟวงแหวนแสดงการทำงาน
* มีลำโพงฟังเสียงการประชุมในตัวพร้อมปุ่มปรับความดังเสียง
* มีสวิตซ์เปิด-ปิดไมโครโฟนขณะพูด และจะตัดลำโพงตนเองเมื่อเปิดไมโครโฟน
* มีแจ๊คเสียบหูฟังแบบเสียง 2 ช่องพร้อมสายสัญญาณ

1. **ชุดควบคุมส่วนกลางและขยายเสียง จำนวน 1 ชุด คุณลักษณะพื้นฐานของครุภัณฑ์ ดังนี้**

* มีสวิตช์เปิด-ปิด และสัญญาณไฟแสดงการทำงานของระบบ
* มีภาคขยายเสียงขนาด 20 วัตต์ 8 โอห์ม และ Line Out 70V และ 100V ใช้กับไมโครโฟนชุดประชุมได้ถึง 50 ชุด
* มีช่องต่อไมค์ผู้ร่วมประชุม ได้ 2 ช่อง โดยต่อได้ช่องต่อ 25 ตัว
* มีวอลลุ่มควบคุมระดับเสียงพูดและเสียงเตือนสำหรับชุดประชุมแบบแยกอิสระ
* มีสวิตซ์พิเศษสำหรับกดตัดการทำงานของไมค์
* มีปุ่มปรับ Tone Control และ Master สำหรับปรับแต่งเสียง
  1. **จัดซื้อเครื่องเสียงและอุปกรณ์ครบชุดพร้อมติดตั้ง จำนวน 298,000 บาท**

- เพื่อจ่ายเป็นค่าจัดซื้อเครื่องเสียงและอุปกรณ์ครบชุดพร้อมติดตั้ง จำนวน 1 ชุด ราคาชุดละ 298,000 บาท เพื่อใช้ประโยชน์ในราชการ สำหรับอาคารอเนกประสงค์ประจำตำบลครบุรีใต้ ตั้งจ่ายเป็นรายการใหม่ รายละเอียดดังนี้

1. มิคผสมสัญญาเสียง Q16FX 1 ตัว (22,000 บาท/ หน่วย) 22,000 บาท
2. เพาเวอร์ซัพเสียงต่ำเบส 1 ตัว (22,000 บาท/ หน่วย) 22,000 บาท
3. เพาเวอร์ซัพกลางแหลม 1 ตัว (18,000 บาท/ หน่วย) 18,000 บาท
4. ลำโพงกลางแหลม MASTER 15 R2 4 ตัว (12,000 บาท/หน่วย) 48,000 บาท
5. ลำโพงเสียงต่ำเบส 4 ตัว (12,800 บาท/หน่วย) 51,200 บาท
6. ไดว์เวอร์แล็ค 260 1 ตัว (24,000 บาท/หน่วย) 24,000 บาท
7. อีควอไลเซอร์ 2231 1 ตัว (8,500 บาท/หน่วย) 8,500 บาท
8. ไมค์ลอย คลื่น UHF ไมค์คู่ 1 ชุด (12,000 บาท/หน่วย) 12,000 บาท
9. แล็ค 14 U 3 ฝา มีล้อ 1 ใบ (8,500 บาท/หน่วย) 8,500 บาท
10. สายลำโพงกลางแหลม + หัว 20 เมตร 2 เส้น (1,200 บาท/หน่วย) 2,400 บาท
11. สายลำโพงเบส 2.5 20 เมตร 2 เส้น (1,450 บาท/หน่วย) 2,900 บาท
12. ไมค์สาย BATA 58 2 ชุด (1,500 บาท/หน่วย) 3,000 บาท
13. สายไมค์ 20 เมตร CM 2 ชุด (1,200 บาท/หน่วย) 2,400 บาท
14. ขาไมค์บูม ตั้งพื้น 2 ตัว (1,200 บาท/หน่วย) 2,400 บาท
15. ชุดแขวนลำโพง 4 ตัว (850 บาท/หน่วย) 3,400 บาท
16. ไฟ PA LED 3 วัตต์เต็ม 8 ดวง (2,800 บาท/หน่วย) 22,400 บาท
17. คอนโทรนระบบไฟ 512 1 ตัว (3,800 บาท/หน่วย) 3,800 บาท
18. สายสัญญาณและอุปกรณ์ติดตั้ง 1 งาน (10,000 บาท/หน่วย) 10,000 บาท
19. เพาเวอร์ปลั๊ก AEC-12 1 ชุด (8,500 บาท / หน่วย) 8,500 บาท
20. ค่าติดตั้งเดินระบบ 1 งาน (3,000 บาท / หน่วย) 3,000 บาท

รวม 278,400 บาท Vat % 19,488 บาท รวมสุทธิ 297,888 บาท

* 1. **จัดซื้อ****สัญญาณไฟกระพริบพร้อมติดตั้ง จำนวน 125,000 บาท**
* เพื่อจ่ายเป็นค่าจัดซื้อสัญญาณไฟกระพริบพร้อมติดตั้ง ขนาด 300 มม. จำนวน 5 ชุด ราคาชุดละ 25,000 บาท เป็นเงิน 125,000 บาท เพื่อติดตั้งบริเวณจุดเสี่ยงภายในตำบล เนื่องจากมีบริเวณจุดเสี่ยงที่ก่อให้เกิดอันตรายต่อการใช้เส้นทางสัญจรของประชาชน ไม่ปรากฏในบัญชีราคามาตรฐานครุภัณฑ์ ของสำนักงบประมาณ จึงขออนุมัติจัดหาตามราคาท้องถิ่น เพื่อให้เกิดความเหมาะสมกับการใช้งานและสามารถจัดหาได้ ตั้งจ่ายเป็นรายการใหม่ ซึ่งมีรายละเอียดของครุภัณฑ์ ดังนี้
* แผงโซล่าเซลล์ผลิตพลังงาน 10 วัตต์ - แบตเตอรี่ 12 โวลล์
* กระแสไฟฟ้า 12 แอมป์ - ขนาดของโคมไฟ 300 มม.
* อัตราการกระพริบ 20-40 ครั้งต่อนาที (สามารถปรับได้) - ฐานปูนสำหรับฝังลงดิน
* เสาเหล็กกลมขนาด 4 นิ้ว สูง 3 เมตร ทาสีขาวสลับดำ

1. **ครุภัณฑ์การเกษตร** 
   1. **จัดซื้อชุดปั๊มน้ำบาดาลและอุปกรณ์ (ปั๊มซัมเมอร์ส) จำนวน 82,400 บาท**

* เพื่อจ่ายเป็นค่าจัดซื้อชุดปั๊มน้ำบาดาลและอุปกรณ์ (ปั๊มซัมเมอร์ส) ชนิดท่อส่ง สแตนเลส 14 ใบพัด ขนาดท่อส่งน้ำ 2 นิ้ว จำนวน 2 ชุด ราคาชุดละ 41,200 บาท เป็นเงิน 82,400 บาท ตั้งจ่ายเป็นรายการใหม่

1. **ครุภัณฑ์คอมพิวเตอร์** 
   1. **จัดซื้อเครื่องคอมพิวเตอร์โน้ตบุ๊ก จำนวน 44,000 บาท**

- เพื่อจ่ายเป็นค่าจัดซื้อเครื่องคอมพิวเตอร์โน้ตบุ๊ก จำนวน 2 เครื่อง ราคาเครื่องละ 22,000 บาท เป็นเงิน 44,000 บาท เพื่อใช้ประโยชน์ในราชการ สำหรับนักบริหารงานท้องถิ่นและงานกิจการสภา ตั้งจ่ายเป็นรายการใหม่ ซึ่งคุณลักษณะพื้นฐานของครุภัณฑ์ ดังนี้

- มีหน่วยประมวลผลกลาง (CPU) ไม่น้อยกว่า 4 แกนหลัก (4 core) จำนวน 1 หน่วย โดยมีคุณลักษณะอย่างใดอย่างหนึ่ง หรือดีกว่า ดังนี้

1) ในกรณีที่มีหน่วยความจำ แบบ Cache Memory รวมในระดับ (Level) เดียวกัน ขนาดไม่น้อยกว่า 4 MB ต้องมีความเร็วสัญญาณนาฬิกาพื้นฐานไม่น้อยกว่า 2.3 GHz และมีหน่วยประมวลผลด้านกราฟิก (Graphics Processing Unit) ไม่น้อยกว่า 10 แกน หรือ

2) ในกรณีที่มีหน่วยความจำ แบบ Cache Memory รวมในระดับ (Level) เดียวกัน ขนาดไม่น้อยกว่า 6 MB ต้องมีความเร็วสัญญาณนาฬิกาพื้นฐานไม่น้อยกว่า 1.8 GHz และมีเทคโนโลยีเพิ่มสัญญาณนาฬิกาได้ในกรณีที่ต้องใช้ความสามารถในการประมวลผลสูง

- มีหน่วยความจำหลัก (RAM) ชนิด DDR4 หรือดีกว่า ขนาดไม่น้อยกว่า 8 GB

- มีหน่วยจัดเก็บข้อมูล ชนิด SATA หรือดีกว่า ขนาดความจุไม่น้อยกว่า 1 TB หรือชนิด Solid State Drive ขนาดความจุไม่น้อยกว่า 250 GB จำนวน 1 หน่วย

- มีจอภาพที่รองรับความละเอียดไม่น้อยกว่า 1,366×768 Pixel และมีขนาดไม่น้อยกว่า 12 นิ้ว

- มีช่องเชื่อมต่อ (Interface) แบบ USB 2.0 หรือดีกว่า ไม่น้อยกว่า 3 ช่อง

- มีช่องเชื่อมต่อแบบ HDMI หรือ VGA จำนวนไม่น้อยกว่า 1 ช่อง

- มีช่องเชื่อมต่อระบบเครือข่าย (Network Interface) แบบ 10/100/1000 Base-T หรือดีกว่า จำนวนไม่น้อยกว่า 1 ช่อง

- สามารถใช้งานได้ไม่น้อยกว่า Wi-Fi (IEEE 802.11b, g, n, ac) และ Bluetooth

รายละเอียดปรากฏตามเกณฑ์ราคากลางและคุณลักษณะพื้นฐานครุภัณฑ์คอมพิวเตอร์ ของกระทรวงดิจิทัลเพื่อเศรษฐกิจและสังคม

* 1. **จัดซื้อเครื่องพิมพ์แบบฉีดหมึกพร้อมติดตั้งถังหมึกพิมพ์ (Ink Tank Printer) จำนวน 4,300 บาท**

- เพื่อจ่ายเป็นค่าจัดซื้อเครื่องพิมพ์แบบฉีดหมึกพร้อมติดตั้งถังหมึกพิมพ์ (Ink Tank Printer) จำนวน 1 เครื่อง ราคาเครื่องละ 4,300 บาท เพื่อใช้ประโยชน์ในราชการ สำหรับเจ้าหน้าที่ผู้ปฏิบัติงาน ตั้งจ่ายเป็นรายการใหม่ ซึ่งคุณลักษณะพื้นฐานของครุภัณฑ์ ดังนี้

- เป็นเครื่องพิมพ์แบบฉีดหมึกพร้อมติดตั้งถังหมึกพิมพ์ (Ink Tank Printer) จากโรงงานผู้ผลิต

- มีความละเอียดในการพิมพ์ไม่น้อยกว่า 1,200x1,200 dpi

- มีความเร็วในการพิมพ์ร่างขาวดำสำหรับกระดาษ A4 ไม่น้อยกว่า 19 หน้าต่อนาที (ppm) หรือ 8.8 ภาพต่อนาที

- มีความเร็วในการพิมพ์ร่างสีสำหรับกระดาษ A4 ไม่น้อยกว่า 15 หน้าต่อนาที (ppm) หรือ 5 ภาพต่อนาที (ipm)

- มีช่องเชื่อมต่อ (Interface) แบบ USB 2.0 หรือดีกว่า จำนวนไม่น้อยกว่า 1 ช่อง

- มีถาดใส่กระดาษได้ไม่น้อยกว่า 50 แผ่น

- สามารถใช้ได้กับ A4, Letter, Legal และ Custom

รายละเอียดปรากฏตามเกณฑ์ราคากลางและคุณลักษณะพื้นฐานครุภัณฑ์คอมพิวเตอร์ ของกระทรวงดิจิทัลเพื่อเศรษฐกิจและสังคม

1. **ครุภัณฑ์สำนักงาน** 
   1. **จัดซื้อเก้าอี้สำหรับสภาเทศบาล จำนวน 60,000 บาท**

* เพื่อจ่ายเป็นค่าจัดซื้อเก้าอี้สำหรับสภาเทศบาล แบบมีพนักพิง มีที่พักแขน 2 ข้าง ปรับระดับขึ้น-ลงด้วยคันโยกด้านข้าง สำหรับใช้ในห้องประชุมสภาเทศบาลตำบลครบุรีใต้ จำนวน 20 ตัว ราคาตัวละ 3,000 บาท เป็นเงิน 60,000 บาท ตั้งจ่ายเป็นรายการใหม่
  1. **จัดซื้อเก้าอี้สำนักงาน จำนวน 6,000 บาท**
* เพื่อจ่ายเป็นค่าจัดซื้อเก้าอี้สำนักงานสำหรับผู้บริหาร เป็นวัสดุหนังPU และ PVC มีล้อเลื่อน 5 แฉก มีที่พักแขน 2 ข้าง เก้าอี้รับน้ำหนักได้ไม่เกิน 120 กก. ปรับระดับขึ้น-ลงด้วยคันโยกด้านข้าง ที่พักเท้าเลื่อนเข้า-ออกได้ สำหรับนักบริหารงานทั่วไป เพื่อใช้ในการปฏิบัติงานประจำวัน จำนวน 1 ตัว ราคาตัวละ 6,000 บาท เป็นเงิน 6,000 บาท ตั้งจ่ายเป็นรายการใหม่

**สำนักปลัด**

**แผนงานการรักษาความสงบภายใน งานบริหารทั่วไปเกี่ยวกับการรักษาความสงบภายใน งบลงทุน หมวดค่าครุภัณฑ์ โอนเพิ่ม 39,000 บาท แยกเป็น**

1. **ครุภัณฑ์งานบ้านงานครัว** 
   1. **จัดซื้อเครื่องตัดหญ้าแบบข้อแข็ง จำนวน 19,000 บาท**

* เพื่อจ่ายเป็นค่าจัดซื้อเครื่องตัดหญ้าแบบข้อแข็ง จำนวน 2 เครื่อง ราคาเครื่องละ 9,500 บาท เป็นเงิน 19,000 บาท เพื่อใช้ประโยชน์ในราชการ ตั้งจ่ายเป็นรายการใหม่ รายละเอียดปรากฏในบัญชีราคามาตรฐานครุภัณฑ์ ของสำนักงบประมาณ ซึ่งคุณลักษณะพื้นฐานของครุภัณฑ์ ดังนี้

1. เป็นเครื่องตัดหญ้าแบบสะพาย
2. เครื่องยนต์ ขนาดไม่น้อยกว่า 1.4 แรงม้า
3. ปริมาตรกระบอกสูบ ไม่น้อยกว่า 30 ซีซี
4. พร้อมใบมีด
   1. **จัดซื้อเครื่องตัดหญ้าแบบเข็น จำนวน 20,000 บาท**

* เพื่อจ่ายเป็นค่าจัดซื้อเครื่องตัดหญ้าแบบเข็น จำนวน 1 เครื่อง ราคาเครื่องละ 20,000 บาท เพื่อใช้ประโยชน์ในราชการ ตั้งจ่ายเป็นรายการใหม่ เป็นครุภัณฑ์ที่อยู่นอกบัญชีราคามาตรฐานครุภัณฑ์ ของสำนักงบประมาณ ซึ่งคุณลักษณะพื้นฐานของครุภัณฑ์ ดังนี้

1. เป็นเครื่องตัดหญ้าแบบเข็นชนิดสูบนอน
2. เครื่องยนต์ ขนาดไม่น้อยกว่า 5.5 แรงม้า
3. รัศมีตัดหญ้ากว้างไม่น้อยกว่า 19 นิ้ว

**กองคลัง**

**แผนงานบริหารงานทั่วไป งานบริหารงานคลัง งบลงทุน หมวดค่าครุภัณฑ์ โอนเพิ่ม 17,000 บาท แยกเป็น**

1. **ครุภัณฑ์สำนักงาน** 
   1. **จัดซื้อเก้าอี้สำนักงาน จำนวน 3,800 บาท**

* เพื่อจ่ายเป็นค่าจัดซื้อเก้าอี้สำนักงาน ระดับ 3-6 แบบมีพนักพิงมีที่วางแขน สามารถปรับระดับสูงต่ำได้ จำนวน 1 ตัว ราคา 3,800 บาทเพื่อใช้ประโยชน์ในราชการสำหรับเจ้าหน้าที่ผู้ปฏิบัติงานตั้งจ่ายเป็นรายการใหม่

1. **ครุภัณฑ์คอมพิวเตอร์** 
   1. **จัดซื้อเครื่องพิมพ์เลเซอร์ หรือ LED ขาวดำ ชนิด Network จำนวน 8,900 บาท**

- เพื่อจ่ายเป็นค่าจัดซื้อเครื่องพิมพ์เลเซอร์ หรือ LED ขาวดำ ชนิด Network จำนวน 1 เครื่อง ราคาเครื่องละ 8,900 บาท เพื่อใช้ประโยชน์ในราชการ สำหรับเจ้าหน้าที่ผู้ปฏิบัติงาน ตั้งจ่ายเป็นรายการใหม่ ซึ่งคุณลักษณะพื้นฐานของครุภัณฑ์ ดังนี้

- มีความละเอียดในการพิมพ์ไม่น้อยกว่า 1,200x1,200 dpi

- มีความเร็วในการพิมพ์สำหรับกระดาษ A4 ไม่น้อยกว่า 28 หน้าต่อนาที (ppm)

- สามารถพิมพ์เอกสารกลับหน้าอัตโนมัติได้

- มีความจำ (Memory) ขนาดไม่น้อยกว่า 128 MB

- มีช่องเชื่อมต่อ (Interface) แบบ USB 2.0 หรือดีกว่า จำนวนไม่น้อยกว่า 1 ช่อง

- มีช่องเชื่อมต่อระบบเครือข่าย (Network Interface) แบบ 10/100/1000 Base-T หรือดีกว่า จำนวนไม่น้อยกว่า 1 ช่อง หรือ สามารถใช้งานผ่านเครือข่ายไร้สาย Wi-Fi (IEEE 802.11b, g, n) ได้

- มีถาดใส่กระดาษได้ไม่น้อยกว่า 250 แผ่น

- สามารถใช้ได้กับ A4, Letter, Legal และ Custom

รายละเอียดปรากฏตามเกณฑ์ราคากลางและคุณลักษณะพื้นฐานครุภัณฑ์คอมพิวเตอร์ ของกระทรวงดิจิทัลเพื่อเศรษฐกิจและสังคม

* 1. **จัดซื้อเครื่องพิมพ์แบบฉีดหมึกพร้อมติดตั้งถังหมึกพิมพ์ (Ink Tank Printer) จำนวน 4,300 บาท**

- เพื่อจ่ายเป็นค่าจัดซื้อเครื่องพิมพ์แบบฉีดหมึกพร้อมติดตั้งถังหมึกพิมพ์ (Ink Tank Printer) จำนวน 1 เครื่อง ราคาเครื่องละ 4,300 บาท เป็นเงิน 4,300 บาท เพื่อใช้ประโยชน์ในราชการ สำหรับเจ้าหน้าที่ผู้ปฏิบัติงาน ตั้งจ่ายเป็นรายการใหม่ ซึ่งคุณลักษณะพื้นฐานของครุภัณฑ์ ดังนี้

- เป็นเครื่องพิมพ์แบบฉีดหมึกพร้อมติดตั้งถังหมึกพิมพ์ (Ink Tank Printer) จากโรงงานผู้ผลิต

- มีความละเอียดในการพิมพ์ไม่น้อยกว่า 1,200x1,200 dpi

- มีความเร็วในการพิมพ์ร่างขาวดำสำหรับกระดาษ A4 ไม่น้อยกว่า 19 หน้าต่อนาที (ppm) หรือ 8.8 ภาพต่อนาที

- มีความเร็วในการพิมพ์ร่างสีสำหรับกระดาษ A4 ไม่น้อยกว่า 15 หน้าต่อนาที (ppm) หรือ 5 ภาพต่อนาที (ipm)

- มีช่องเชื่อมต่อ (Interface) แบบ USB 2.0 หรือดีกว่า จำนวนไม่น้อยกว่า 1 ช่อง

- มีถาดใส่กระดาษได้ไม่น้อยกว่า 50 แผ่น

- สามารถใช้ได้กับ A4, Letter, Legal และ Custom

รายละเอียดปรากฏตามเกณฑ์ราคากลางและคุณลักษณะพื้นฐานครุภัณฑ์คอมพิวเตอร์ ของกระทรวงดิจิทัลเพื่อเศรษฐกิจและสังคม

**กองช่าง**

**แผนงานเคหะและชุมชน งานบริหารทั่วไปเกี่ยวกับเคหะและชุมชน งบลงทุน หมวดค่าครุภัณฑ์ โอนเพิ่ม 17,300บาท แยกเป็น**

1. **ครุภัณฑ์สำนักงาน**

**1.1 จัดซื้อตู้เหล็ก ขนาด 2 บาน (มอก.) จำนวน 5,500 บาท**

- เพื่อจ่ายเป็นค่าจัดซื้อตู้เหล็ก ขนาด 2 บาน (มอก.) จำนวน 1 ตู้ ราคาตู้ละ 5,500 บาท เพื่อใช้ประโยชน์ในราชการ สำหรับจัดเก็บเอกสารต่าง ๆ ตั้งจ่ายเป็นรายการใหม่ ปรากฏในบัญชีราคามาตรฐานครุภัณฑ์ ของสำนักงบประมาณ ซึ่งมีคุณลักษณะเฉพาะสังเขป ดังนี้

1. มีมือจัดชนิดบิด
2. มีแผ่นชั้นปรับระดับ 3 ชิ้น
3. คุณสมบัติตามมาตรฐานผลิตภัณฑ์อุตสาหกรรม (มอก.)
   1. **จัดซื้อเก้าอี้สำนักงาน จำนวน 3,800 บาท**

* เพื่อจ่ายเป็นค่าจัดซื้อเก้าอี้สำนักงาน ระดับ 3-6 แบบมีพนักพิงมีที่วางแขน สามารถปรับระดับสูงต่ำได้ จำนวน 1 ตัว ราคา 3,800 บาทเพื่อใช้ประโยชน์ในราชการสำหรับเจ้าหน้าที่ผู้ปฏิบัติงาน ตั้งจ่ายเป็นรายการใหม่

1. **ครุภัณฑ์คอมพิวเตอร์**

**2.1 จัดซื้อเครื่องพิมพ์ Multifunction (Inkjet Printer) แบบ All in one จำนวน 8,000 บาท**

- เพื่อจ่ายเป็นค่าจัดซื้อเครื่องพิมพ์ Multifunction (Inkjet Printer) แบบ All in one จำนวน 1 เครื่อง ราคาเครื่องละ 8,000 บาท เป็นเงิน 8,000 บาท เพื่อใช้ประโยชน์ในราชการ สำหรับเจ้าหน้าที่ผู้ปฏิบัติงาน ตั้งจ่ายเป็นรายการใหม่ ซึ่งคุณลักษณะพื้นฐานของครุภัณฑ์ ดังนี้

- ฟังก์ชันแบบ All in one (Print/Copy/Scan/Fax/Pc-Fax/Direct print)

- มีความละเอียดในการพิมพ์ไม่น้อยกว่า 1,200x4,800 dpi

- มีความเร็วในการพิมพ์ขาว-ดำ ไม่น้อยกว่า 35 หน้าต่อนาที (ppm)

- มีความเร็วในการพิมพ์สี ไม่น้อยกว่า 27 หน้าต่อนาที (ppm)

- มีความละเอียดในการสแกนไม่น้อยกว่า 19,200x19,200 dpi

- มีถาดใส่กระดาษได้ไม่น้อยกว่า 250 แผ่น

- สำหรับกระดาษขนาด A3,A4

**แผนงานอุตสาหกรรมและการโยธา งานบริหารทั่วไปเกี่ยวกับเคหะและชุมชน งบลงทุน หมวดค่าที่ดินและสิ่งก่อสร้าง โอนเพิ่ม 350,000 บาท**

1. **เงินชดเชยสัญญาแบบปรับราคา (ค่า K) จำนวน 350,000 บาท**

- เพื่อจ่ายเป็นเงินชดเชยสัญญาแบบปรับราคา (ค่า K) โดยให้เป็นไปตามแนวทางปฏิบัติในการกำหนดเงื่อนไขและหลักเกณฑ์สัญญาแบบปรับราคาได้ (ค่า K) ไว้ในสัญญาจ้างก่อสร้าง

**กองการศึกษา**

**แผนงานการศึกษา งานบริหารทั่วไปเกี่ยวกับการศึกษา หมวดค่าครุภัณฑ์ โอนเพิ่ม 108,000 บาท แยกเป็น**

1. **ครุภัณฑ์สำนักงาน** 
   1. **จัดซื้อถังน้ำบนดิน จำนวน 92,000 บาท**

* เพื่อจ่ายเป็นค่าจัดซื้อถังน้ำบนดิน ขนาดความจุ 5,000 ลิตร กว้าง 1.60 เมตร สูง 2.45 เมตร จำนวน 4 ใบ ราคาใบละ 23,000 บาท เป็นเงิน 92,000 บาทเพื่อใช้ประโยชน์ในราชการ สำหรับศูนย์พัฒนาเด็กเล็กสังกัดเทศบาลตำบลครบุรีใต้ตั้งจ่ายเป็นรายการใหม่

1. **ครุภัณฑ์การเกษตร** 
   1. **จัดซื้อปั๊มน้ำ จำนวน 16,000 บาท**

* เพื่อจ่ายเป็นค่าจัดซื้อปั๊มน้ำ ขนาด 150 วัตต์ จำนวน 2 ตัว ราคาตัวละ 8,000 บาท เป็นเงิน 16,000 บาท ตั้งจ่ายเป็นรายการใหม่

**กองสวัสดิการสังคม**

**แผนงานสังคมสงเคราะห์ งานบริหารทั่วไปเกี่ยวกับสังคมสงเคราะห์ งบลงทุน หมวดค่าครุภัณฑ์ โอนเพิ่ม 29,800 บาท**

1. **ครุภัณฑ์คอมพิวเตอร์** 
   1. **จัดซื้อเครื่องคอมพิวเตอร์พร้อมอุปกรณ์ครบชุด จำนวน 29,800 บาท**

- เพื่อจ่ายเป็นค่าจัดซื้อเครื่องคอมพิวเตอร์พร้อมอุปกรณ์ครบชุด จำนวน 1 เครื่อง ราคาเครื่องละ 29,800 บาท เพื่อใช้ประโยชน์ในราชการ สำหรับเจ้าหน้าที่ผู้ปฏิบัติงาน ตั้งจ่ายเป็นรายการใหม่ ซึ่งคุณลักษณะพื้นฐานของครุภัณฑ์ ประกอบด้วย

**1. เครื่องคอมพิวเตอร์ All In One สำหรับงานประมวลผล ราคา 23,000 บาท คุณลักษณะพื้นฐาน ดังนี้**

- มีหน่วยประมวลผลกลาง (CPU) ไม่น้อยกว่า 4 แกนหลัก (4 core) โดยมีความเร็วสัญญาณนาฬิกาพื้นฐานไม่น้อยกว่า 1.6 GHz และมีเทคโนโลยีเพิ่มสัญญาณนาฬิกาได้ในกรณีที่ต้องใช้ความสามารถในการประมวลผลสูง จำนวน 1 หน่วย

- หน่วยประมวลผลกลาง (CPU) มีหน่วยความจำ แบบ Cache Memory รวมในระดับ (Level) เดียวกัน ขนาดไม่น้อยกว่า 6 MB

- หน่วยประมวลผลเพื่อแสดงภาพ โดยมีคุณลักษณะอย่างใดอย่างหนึ่ง หรือดีกว่า ดังนี้

1) มีหน่วยประมวลผลเพื่อแสดงภาพติดตั้งอยู่บนแผงวงจรหลักที่มีความสามารถในการใช้หน่วยความจำแยกจากหน่วยความจำหลัก ขนาดไม่น้อยกว่า 2 GB

2) มีหน่วยประมวลผลเพื่อแสดงภาพที่มีความสามารถในการใช้หน่วยความจำหลักในการแสดงภาพ ขนาดไม่น้อยกว่า 2 GB

- มีหน่วยความจำหลัก (RAM) ชนิด DDR4 หรือดีกว่า ขนาดไม่น้อยกว่า 4 GB

- มีหน่วยจัดเก็บข้อมูล ชนิด SATA หรือดีกว่า ขนาดความจุไม่น้อยกว่า 1 TB หรือชนิด Solid State Drive ขนาดความจุไม่น้อยกว่า 250 GB จำนวน 1 หน่วย

- มี DVD-RW หรือดีกว่า แบบติดตั้งภายใน (Internal) หรือภายนอก (External) จำนวน 1 หน่วย

- มีช่องเชื่อมต่อระบบเครือข่าย (Network Interface) แบบ 10/100/1000 Base-T หรือดีกว่าจำนวนไม่น้อยกว่า 1 ช่อง

- มีช่องเชื่อมต่อ (Interface) แบบ USB 2.0 หรือดีกว่า ไม่น้อยกว่า 3 ช่อง

- มีแป้นพิมพ์และเมาส์

- มีจอแสดงภาพในตัว และมีขนาดไม่น้อยกว่า 21 นิ้ว ความละเอียดแบบ FHD (1920×1080)

- สามารถใช้งาน Wi-Fi (IEEE 802.11b, g, n, ac) และ Bluetooth

1. **เครื่องพิมพ์แบบฉีดหมึกพร้อมติดตั้งถังหมึกพิมพ์ (Ink Tank Printer) ราคา 4,300 บาท** **คุณลักษณะพื้นฐาน ดังนี้**

- เป็นเครื่องพิมพ์แบบฉีดหมึกพร้อมติดตั้งถังหมึกพิมพ์ (Ink Tank Printer) จากโรงงานผู้ผลิต

- มีความละเอียดในการพิมพ์ไม่น้อยกว่า 1,200x1,200 dpi

- มีความเร็วในการพิมพ์ร่างขาวดำสำหรับกระดาษ A4 ไม่น้อยกว่า 19 หน้าต่อนาที (ppm) หรือ 8.8 ภาพต่อนาที

- มีความเร็วในการพิมพ์ร่างสีสำหรับกระดาษ A4 ไม่น้อยกว่า 15 หน้าต่อนาที (ppm) หรือ 5 ภาพต่อนาที (ipm)

- มีช่องเชื่อมต่อ (Interface) แบบ USB 2.0 หรือดีกว่า จำนวนไม่น้อยกว่า 1 ช่อง

- มีถาดใส่กระดาษได้ไม่น้อยกว่า 50 แผ่น

- สามารถใช้ได้กับ A4, Letter, Legal และ Custom

**3. เครื่องสำรองไฟฟ้า ขนาด 800 VA ราคา 2,500 บาท** **คุณลักษณะพื้นฐาน ดังนี้**

- มีกำลังไฟฟ้าด้านนอกไม่น้อยกว่า 800 VA (480 Watts)

- สามารถสำรองไฟฟ้าได้ไม่น้อยกว่า 15 นาที และอุปกรณ์อื่น ๆ ที่เกี่ยวข้อง

รายละเอียดปรากฏตามเกณฑ์ราคากลางและคุณลักษณะพื้นฐานครุภัณฑ์คอมพิวเตอร์ ของกระทรวงดิจิทัลเพื่อเศรษฐกิจและสังคม

รวมเป็นเงินที่ขออนุมัติโอนงบประมาณรายจ่ายประจำปีงบประมาณ พ.ศ. 2563 ในแต่ละสำนักแต่ละกอง เป็นเงินทั้งสิ้น 1,247,800 บาท ครับ

ตามที่ท่านนายกเทศมนตรีได้เสนอขออนุมัติโอนงบประมาณรายจ่ายประจำปีงบประมาณ พ.ศ. 2563 มีสมาชิกสภาท่านใดประสงค์จะอภิปรายหรือไม่เชิญครับ เมื่อไม่มีสมาชิกสภาท่านใดอภิปราย ผมเห็นว่าการขออนุมัติโอนงบประมาณดังกล่าว เป็นการโอนลดงบประมาณจากโครงการด้านโครงสร้างพื้นฐานที่เหลือจ่าย และงบประมาณในส่วนของงบบุคลากร เพื่อมาตั้งจ่ายเป็นรายการใหม่ ที่ก่อให้เกิดประโยชน์ต่อการปฏิบัติราชการ

(นายสุชล รวมครบุรี)

ประธานสภาเทศบาล

ดังนั้นก็ขอมติที่ประชุมเห็นควรพิจารณาอนุมัติโอนงบประมาณรายจ่ายประจำปีงบประมาณ พ.ศ. 2563 หมวดค่าครุภัณฑ์หรือไม่ ให้ลงมติเป็น 2 กรณี คือ “เห็นชอบ” หรือ “ไม่เห็นชอบ” โดยเปิดเผยด้วยวิธีการยกมือพ้นศีรษะ โปรดยกมือขึ้นครับ

มติที่ประชุม มีมติเห็นชอบให้โอนงบประมาณรายจ่ายประจำปีงบประมาณ พ.ศ. 2563 ดังนี้

จำนวนสมาชิกสภา ทั้งหมด 12 คน มีสมาชิกสภาอยู่ในห้องประชุม 12 คน

เห็นชอบ 12 เสียง ไม่เห็นชอบ 0 เสียง

งดออกเสียง 0 เสียง

**4.3 เรื่อง พิจารณาขออนุญาตสร้างวัดป่ามหาวัน**

(นายสุชล รวมครบุรี)

ประธานสภาเทศบาล

ตามที่ท่านนายกเทศมนตรี ได้แจ้งให้สภาเทศบาลนำเรื่อง พิจารณาขออนุญาตสร้างวัดป่ามหาวัน บรรจุเข้าในระเบียบวาระการประชุมสภา สมัยสามัญ สมัยที่ 3 ครั้งที่ 2 เพื่อพิจารณาอนุญาตสร้างวัดป่ามหาวัน ขอเชิญท่านนายกชี้แจงรายละเอียดครับ

เรียนท่านประธานสภา คณะผู้บริหาร หัวหน้าส่วนราชการ และสมาชิกสภาเทศบาลทุกท่าน สำหรับเรื่อง พิจารณาขออนุญาตสร้างวัดป่ามหาวัน เนื่องด้วยที่พักสงฆ์วัดป่ามหาวัน บ้านคลองยาง หมู่ที่ 3 ตำบลครบุรีใต้ อำเภอครบุรี จังหวัดนครราชสีมา ตั้งอยู่ในเขตอุทยานแห่งชาติทับลาน ซึ่งได้รับการขึ้นทะเบียนที่พักสงฆ์ในพื้นที่ป่าไม้ จังหวัดนครราชสีมา รับรองตามมติที่ประชุมคณะกรรมการป้องกันและแก้ไขปัญหาพระสงฆ์ในพื้นที่ป่าไม้จังหวัดนครราชสีมา ครั้งที่ 2/2545 เมื่อวันที่ 25 มิถุนายน 2545

(นายสมชาติ เดชดอน)

นายกเทศมนตรี

ต่อมาเมื่อวันที่ 10 กุมภาพันธ์ 2554 กรมป่าไม้ สำนักจัดการป่าชุมชน ได้แจ้งเรื่อง ขออนุญาตใช้พื้นที่ในเขตป่าสงวนเป็นสำนักสงฆ์ ไปยังผู้อำนวยการสำนักจัดการทรัพยากรป่าไม้ที่ 8 (นครราชสีมา) พร้อมเอกสารที่เกี่ยวข้องโดยให้ประสานหน่วยงานที่เกี่ยวข้องและที่พักสงฆ์ป่ามหาวัน เพื่อดำเนินการให้เป็นตามมติคณะรัฐมนตรี เมื่อวันที่ 18 เมษายน 2538 และมติคณะกรรมการป้องกันและแก้ไขปัญหาพระสงฆ์ในพื้นที่ป่าไม้จังหวัดนครราชสีมา ครั้งที่ 2/2545 เมื่อวันที่ 25 มิถุนายน 2545

ในการนี้ที่พักสงฆ์ป่ามหาวัน มีความประสงค์ขออนุญาตใช้พื้นที่ป่าสงวนแห่งชาติเป็นสำนักสงฆ์ เนื้อที่ประมาณ 100 ไร่ เพื่อสืบทอดพระพุทธศาสนาและอนุรักษ์ป่าไม้ ซึ่งกรมป่าไม้จำแนกให้ที่พักสงฆ์ป่ามหาวันขออนุญาตสร้างวัดโดยถูกต้องตามกฎหมาย เนื้อที่ 10 ไร่ จึงขอให้ที่พักสงฆ์ป่ามหาวันประสานสำนักงานพระพุทธศาสนาจังหวัดนครราชสีมา และสำนักงานทรัพยากรธรรมชาติและสิ่งแวดล้อมจังหวัดนครราชสีมา เพื่อดำเนินการขออนุญาตเข้าทำประโยชน์หรืออยู่อาศัยภายในเขตป่าสงวนแห่งชาติ ตามระเบียบและกฎหมายที่เกี่ยวข้อง และหากที่พักสงฆ์ป่ามหาวันได้รับการอนุญาตให้สร้างวัดโดยถูกต้องแล้ว สามารถเข้าร่วมโครงการส่งเสริมให้วัดหรือสำนักสงฆ์ช่วยงานด้านป่าไม้ได้ในโอกาสต่อไป กรมป่าไม้จึงได้แจ้งให้สำนักจัดการทรัพยากรป่าไม้ที่ 8 (นครราชสีมา) ประสานมายังที่พักสงฆ์ป่ามหาวันดำเนินการในส่วนที่เกี่ยวข้อง

ดังนั้น ที่พักสงฆ์วัดป่ามหาวัน โดยพระณัฐวุฒิ ปญฺญาวุฑฺโฒ หัวหน้าที่พักสงฆ์วัดป่ามหาวัน พร้อมด้วยคณะกรรมการวัดได้ดำเนินการขออนุญาตสร้างวัด เพื่อให้เป็นวัดที่ถูกต้องตามกฎหมาย มาตรา 31 แห่งพระราชบัญญัติคณะสงฆ์ พ.ศ. 2505 ซึ่งในการดำเนินการจะต้องเป็นไปตามหลักเกณฑ์ขั้นตอนและวิธีการที่กำหนดในกฎกระทรวง ฉบับที่ 1 พ.ศ. 2507 ออกตามความในพระราชบัญญัติคณะสงฆ์ พ.ศ. 2505 แก้ไขเพิ่มเติมโดยพระราชบัญญัติคณะสงฆ์ ฉบับที่ 2 พ.ศ. 2535 หมวด 2 การตั้งวัด โดยวัดที่ขอตั้งเพื่อให้เป็นวัดที่ถูกต้อง จะต้องผ่านการได้รับการอนุญาตให้สร้างวัดแล้ว จึงดำเนินการขออนุญาตตั้งวัดได้ จึงได้ประสานมายังเทศบาลตำบลครบุรีใต้ เพื่อพิจารณาดำเนินการแจ้งเรื่องมายังสภาเทศบาล เพื่อพิจารณาอนุญาตสร้างวัดป่ามหาวัน ครับ

ตามที่ท่านนายกเทศมนตรี ได้ชี้แจงรายละเอียดของที่พักสงฆ์ป่ามหาวันให้สมาชิกสภาทุกท่านได้รับทราบ มีสมาชิกสภาท่านใดจะอภิปรายหรือเสนอแนะเพิ่มเติมหรือไม่ เชิญท่านเลขาครับ

(นายสุชล รวมครบุรี)

ประธานสภาเทศบาล

เรียนท่านประธานสภา คณะผู้บริหาร หัวหน้าส่วนราชการ และสมาชิกสภาเทศบาลทุกท่าน ผมนายอาคม ทองวงษา เลขานุการสภาเทศบาล เนื่องด้วยทางที่พักสงฆ์วัดป่ามหาวัน ได้ดำเนินการขออนุญาตใช้พื้นที่ในเขตป่าสงวนเป็นสำนักสงฆ์ ซึ่งกรมป่าไม้ได้อนุญาตให้ใช้พื้นที่ป่าสงวนทำประโยชน์หรืออยู่อาศัยภายในเขตป่าสงวนได้ จำนวน 10 ไร่ และให้ดำเนินการขออนุญาตสร้างวัดให้ถูกต้องตามกฎหมาย ซึ่งทางที่พักสงฆ์ก็ได้มีการส่งเสริมให้ชุมชนในท้องถิ่น มีความรู้สึกว่าวัดเป็นที่พึ่งทางจิตใจ เป็นที่ให้ชาวบ้านเข้ามาแสวงหาความสงบ หรือรับฟังคำปรึกษาเพื่อแก้ปัญหาชีวิต เพื่อให้ชาวบ้านเห็นคุณค่าของวัดและเข้าวัดมากขึ้น เพื่อให้ชาวบ้านมีความรู้สึกรักและหวงแหน จะได้ช่วยกันดูแลรักษา และยังส่งเสริมให้วัดเป็นศูนย์กลางในการจัดกิจกรรมเกี่ยวกับพุทธศาสนา เพื่อให้เกิดความรู้สึกว่าวัดกับชุมชนต่างช่วยเหลือเกื้อกูลซึ่งกันและกันครับ

(นายอาคม ทองวงษา)

เลขานุการสภาเทศบาล

ขอบคุณท่านนายอาคม ทองวงษา เลขานุการสภาเทศบาล ที่ชี้แจงข้อมูลเพิ่มเติมครับ มีสมาชิกสภาท่านใดประสงค์จะอภิปรายหรือเสนอแนะเพิ่มเติมอีกหรือไม่เชิญครับ เมื่อไม่มีสมาชิกสภาท่านใดเสนอแนะเพิ่มเติมแล้ว ดังนั้นก็ขอมติที่ประชุมเห็นควรพิจารณาอนุญาตให้สร้างวัดป่ามหาวัน หรือไม่ ให้ลงมติเป็น 2 กรณี คือ “เห็นชอบ” หรือ “ไม่เห็นชอบ” โดยเปิดเผยด้วยวิธีการยกมือพ้นศีรษะ โปรดยกมือขึ้นครับ

(นายสุชล รวมครบุรี)

ประธานสภาเทศบาล

มติที่ประชุม มีมติเห็นชอบอนุญาตให้สร้างวัดป่ามหาวัน รายละเอียด ดังนี้

จำนวนสมาชิกสภา ทั้งหมด 12 คน มีสมาชิกสภาอยู่ในห้องประชุม 12 คน

เห็นชอบ 12 เสียง ไม่เห็นชอบ 0 เสียง

งดออกเสียง 0 เสียง

**ระเบียบวาระที่ 5 เรื่องอื่น ๆ (ถ้ามี)**

ท่านสมาชิกสภาหรือคณะผู้บริหารท่านใด มีเรื่องอื่น ๆ ที่จะแจ้งเพิ่มเติมหรือจะเสนอแนะเกี่ยวกับกิจกรรมของสภาเทศบาลและกิจกรรมอื่น ๆ หรือไม่เชิญครับ เมื่อไม่มีสมาชิกสภาท่านใดแจ้งเพิ่มเติมแล้ว สภาเทศบาลตำบลครบุรีใต้ ก็ได้ประชุมมาเป็นเวลาพอสมควรแล้ว ครบถ้วนตามระเบียบวาระที่แจ้งไว้ทุกวาระแล้ว ผมขอบคุณทุกท่านที่เข้าร่วมประชุมโดยพร้อมเพรียงกัน และขอปิดการประชุมเพียงเท่านี้ ขอบคุณครับ

(นายสุชล รวมครบุรี)

ประธานสภาเทศบาล

**เลิกประชุมเวลา 12.10 น.**

ลงชื่อ อาคม ทองวงษา ผู้จดบันทึกการประชุม

(นายอาคม ทองวงษา)

เลขานุการสภาเทศบาลตำบลครบุรีใต้

คณะกรรมการตรวจรายงานการประชุม ได้ดำเนินการตรวจรายงานการประชุมเรียบร้อยแล้ว เมื่อวันที่ 1 เดือน กันยายน พ.ศ. 2563 .จึงลงลายมือชื่อไว้เป็นหลักฐาน

ลงชื่อ วิสุทธิ์ ลาครบุรี ประธานกรรมการ

(นายวิสุทธิ์ ลาครบุรี)

ลงชื่อ วินัย จันสำโรง กรรมการ ลงชื่อ ชิต ซึมครบุรี กรรมการ

(นายวินัย จันสำโรง) (นายชิต ซึมครบุรี)

ลงชื่อ เกสร ไทยสำโรง กรรมการ ลงชื่อ โสภา จันสำโรง กรรมการ

(นางสาวเกษร ไทยสำโรง) (นางโสภา จีนสำโรง)

สมาชิกสภาเทศบาลตำบลครบุรีใต้ มีมติรับรองรายงานการประชุมแล้ว เมื่อวันที่ 27 เดือน พฤศจิกายน .พ.ศ. 2563 . . .

ลงชื่อ สุชล รวมครบุรี 0

(นายสุชล รวมครบุรี)

ประธานสภาเทศบาลตำบลครบุรีใต้